„ Jóhannes Stefánsson , uppljóstrarinn sem svipti hulunni af meintum mútugreiðslum sjávarútvegsfyrirtækisins Samherja í Namibíu , var í viðtali við Kastljós fyrr í vikunni . Var Jóhannes spurður út í viðbrögð Samherja við málinu sem hafa helst virst felast í ítrekuðum tilraunum til að sverta mannorð Jóhannesar . „ Þeim er velkomið að reyna að villa um fyrir fólki , “ sagði Jóhannes af stillingu . Þannig hefst pistill eftir Sif Sigmarsdóttur í Fréttablaðinu . Þar fjallar hún um upptöku sem vr lekið af Jóhannesi þar sem má heyra hann hóta að drepa fyrrverandi konu sína og krefja hana um sex milljónir . Sif segir : „ Isaac Newton er flestum kunnur . Newton var einn fremsti vísindamaður sögunnar . Hann var líka alræmdur skíthæll . Hann var undirförull og hörundsár egóisti sem lagði sig fram við að eyðileggja orðspor annarra vísindamanna um leið og hann upphóf sjálfan sig . Annar frægur skíthæll var nóbelsverðlaunarithöfundurinn V. S. Naipaul . Þegar Naipaul lést í fyrra , 85 ára að aldri , spratt upp umræða um hvort hægt væri að aðgreina persónu rithöfundarins frá afrekum hans en Naipaul var þekktur fyrir hroka , kynþáttahatur , kvenfyrirlitningu og ofbeldi gegn konum . Því miður , fyrir forsvarsmenn Samherja , skiptir spurningin ekki nokkru máli þegar kemur að stóra mútumálinu . Tilraunir breskra íhaldsmanna til að sverta mannorð móður veiks drengs gerðu ekki annað en að beina sjónum að innræti þeirra sjálfra . Þótt Samherjamenn eyði hverjum einasta milljarði sem þeir hafa grætt á nýtingu náttúruauðlinda Íslendinga í þjónustu almannatengslafyrirtækja mun þeim aldrei takast að hreinsa mannorðið með því að ata aðra auri . Því hvort sem Jóhannes Stefánsson er móðir Teresa endurholdguð eða sjálfur skrattinn breytir það ekki staðreyndum málsins . Við getum strokað Ísak Newton út úr sögubókunum fyrir að vera skíthæll . Slíkt hefur þó engin áhrif á virkni þyngdaraflsins . “ Eins má horfa á ýmsa þætti Hringbrautar á vefsíðunni hringbraut.is . Dagskrána er að finna undir flipanum SJÓNVARP